Múzeum voskových figurín Madame Tussaudovej

Múzeum voskových figurín Madame Tussaudovej je svetoznáme múzeum voskových figurín populárnych osobností, ktoré bolo založené dňa 22. mája 1835 v Londýne na ulici Baker Street."The History of Madame Tussauds" . Madame Tussauds.com. Pôvodnou najväčšou atrakciou múzea bola Chamber of Horrors (Komnata hrôzy), t.j. výstava Madame Tussaudovej v Londýne, predstavujúca verejnosti výstavu voskových figurín sériových vrahov a iných neslávne známych historických postáv.

V roku 1883 pôvodný obmedzený priestor lokality na Baker Street podnietil Tussaudovej vnuka, Josepha Randalla, aby adresu múzea zmenil na jej súčasné londýnske miesto, ktoré sa nachádza na Marylebone Road. Nové výstavné galérie boli s veľkým úspechom u verejnosti otvorené dňa 14. júla 1884. Madame Tussaud & Sons bola založená ako súkromná spoločnosť s ručením obmedzeným (Ltd.) v roku 1889. 

Múzeum voskových figurín Madame Tussaudovej, ktoré je od viktoriánskej éry jednou z mnohých hlavných turistických atrakcií v Londýne, návštevníkom predstavuje voskové figuríny slávnych a historických osobností, ako aj populárnych filmových a televíznych postáv, ktoré stvárnili slávni herci. V súčasnosti ho prevádzkuje britská zábavná spoločnosť Merlin Entertainments. Múzeum má pobočky v mestách na štyroch kontinentoch, pričom prvá takáto pobočka bola otvorená v Amsterdame v roku 1970.

História

Pozadie vzniku
Marie Tussaudová sa narodila ako Marie Grosholtzová v roku 1761 v Štrasburgu vo Francúzsku. Jej matka pracovala vo švajčiarskom Berne. pre lekára a voskového modelára Philippa Curtiusa. Curtius Marie naučil už v detstve umeniu modelovania z vosku. Keď sa Curtius presťahoval do Paríža, Marie a jej matka ho nasledovali.

Svoju prvú voskovú sochu, ktorou bola postava francúzskeho filozofa a osvietenského spisovateľa Voltaira, Grosholtzová vytvorila v roku 1777. Ako 17-ročná sa podľa svojich spomienok stala učiteľkou umenia Alžbety, sestry kráľa Ľudovíta XVI. Počas Francúzskej revolúcie bola tri mesiace vo väzení, no následne ju prepustili. Počas revolúcie Marie Grosholtzová vyrábala voskové modely mnohých prominentných obetí.

Po Curtiusovej smrti v roku 1794, Grosholtzová zdedila jeho rozsiahlu zbierku voskových modelov. Nasledujúcich 33 rokov s touto zbierkou cestovala po Európe a usporiadavala ich výstavy. V roku 1795 sa Marie Grosholtzová vydala za Francoisa Tussauda, prijala jeho priezvisko a premenovala svoju výstavnú show na Madame Tussaud's. V roku 1802 prijala pozvanie od priekopníka Laterny Magiky a hororového divadla, fantazmagórie, Paula Philidora, aby vystavovala svoje diela spolu s jeho výstavou v divadle Lyceum v Londýne. V tom čase bola na vzostupe  v Londýne vlna kreatívnych nápadov. Vo West Ende sa predstavovali nové divadelné hry, ktoré sa ako prvé začali označovať za melodrámy. Na pódiu vystúpil Joseph Grimaldi v svojej postave klauna s bielou tvárou a dňa 3. septembra 1802 vznikla poéma básnika Williama Wordswortha „Sonet skomponovaný pod westminsterským mostom (The Sonnet Composed Upon Westminster Bridge)“ opisujúca Londýn a rieku Temžu. Tussaudová priniesla do mixu týchto kreatívnych nápadov všetky svoje posmrtné masky, voskové tváre a busty, no znepáčilo sa jej, že ju Phillidor verejnosti neprezentoval a tak sa, rozhodla začať so svojimi nápadmi podnikať samostatne. 

Kvôli napoleonským vojnám sa Madame Tussaudová do Francúzska vrátiť nemohla, preto cestovala po Veľkej Británii a Írsku, kde vystavovala svoju zbierku a napokon sa usadila v Londýne. Od roku 1831 mala Madame Tussaudová niekoľko krátkych nájmov na hornom poschodí skupiny budov „Baker Street Bazaar“, ktoré boli na západnej strane Londýna a ulíc Baker Street, Dorset Street a King Street.Pilbeam (2006) pp. 102–106 Toto miesto sa stalo súčasťou súdneho sporu o fingovanej smrti, ktorý prebehol v rokoch 1898–1907 pod názvom Druce-Portland case. Sídlo na Baker Street definitívne stalo prvým trvalým miestom pre Múzeum voskových figurín Madame Tussaudovej v roku 1836.Pilbeam (2006) pp. 100–104

Založenie múzea
V roku 1835 sa Marie Tussaudová usadila na Baker Street a otvorila si tam svoje múzeum. Jednou z hlavných atrakcií tohto múzea bola Chamber of Horrors (Komnata hrôzy). Autorstvo tohto názvu sa často pripisuje prispievateľovi do časopisu Punch z roku 1845, ale zdá sa, že ho vytvorila sama Tussaudová a používala ho v reklame už v roku 1843. V tejto časti výstavy boli obete Francúzskej revolúcie a novovytvorené postavy vrahov a iných zločincov. 

Do múzea boli pridané aj ďalšie slávne osobnosti vrátane Lorda Nelsona, vojvodu z Wellingtonu, Henricha VIII. a kráľovnej Viktórie. Rýchly komerčný úspech Madame Tussaudovej spôsobil, že jej meno sa etablovalo ako značka a múzeum sa stalo priekopníkom v inováciách rôznych foriem propagácie v časoch, keď bol reklamný priemysel ešte len v plienkach. Atraktivita časti výstavy nazvanej Sieň slávy (The Hall of Fame) mala na verejnosť vo viktoriánskom Londýne veľký vplyv a byť do nej umiestnený v podobe voskovej figuríny bolo pre dotknutú osobnosť definitívnym dôkazom toho, že ako idol získala status celebrity.


Iné podniky, ktoré sa nachádzali na Baker Street profitovali z toho, že sa nachádzali v tesnej blízkosti múzea Madame Tussaudovej. V roku 1860 Charles Dickens označil múzeum za jednu z najpopulárnejších londýnskych atrakcií, keď vo viktoriánskom periodiku All the Year Round napísal: „Madame Tussaudová je niečo viac ako výstava, je to inštitúcia“. Vosková figurína Charlesa Dickensa bola v múzeu vystavená tri roky po jeho smrti. 

Niektoré sochy, ktoré vytvorila samotná Marie Tussaudová, dodnes existujú. Galéria pôvodne obsahovala asi 400 rôznych figúr, ale poškodenie požiarom v roku 1925 spojené s ničením počas bombardovania Londýna v Hitlerovej bleskovej vojne, označovanej ako Blitzkrieg, z roku 1941 vážne poškodilo väčšinu takýchto starších modelov. Samotné odliatky sa zachovali a umožnili prerobenie historických voskových figurín, ktoré možno stále vidieť v expozícii histórie múzea. Najstaršou vystavenou postavou je postava Madame du Barry, dielo Curtia z roku 1765 a časť voskových figurín, ktoré zostali Grosholtzovej po jeho smrti. Medzi ďalšie tváre z čias Madamme Tussaudovej patria Robespierre a Juraj III. V roku 1842 Madame Tussaudová vyrobila svoj autoportrét, ktorý je teraz vystavený pri vchode do jej múzea.  Marie Tussaudová zomrela v spánku vo veku 88 rokov v Londýne dňa 16. apríla 1850. 

V roku 1883 obmedzený priestor a rastúce náklady na Baker Street podnietili vnuka Madame Tussaudovej, Josepha Randalla, aby zadal výstavbu budovy na súčasnom mieste múzea na Marylebone Road. Nové výstavné galérie boli úspešne otvorené dňa 14. júla 1884 a mali veľký úspech.Pilbeam, ibid. pp. 166, 168–9. Randall v roku 1881 odkúpil polovičný podiel v podniku svojej sesternice Louisy a spolu so stavebnými nákladmi to viedlo k tomu, že mu zostal príliš nízky kapitál. V roku 1888 preto založil spoločnosť s ručením obmedzeným, aby prilákal nový kapitál, no po nezhodách medzi rodinnými akcionármi táto spoločnosť musela byť rozpustená. Vo februári 1889 bol Tussaud's predaný skupine obchodníkov vedených Edwinom Josiahom Poyserom.Pilbeam, ibid. p. 170. V úlohe manažéra a umeleckého vedúceho múzea pokračoval Tussaudovej pravnuk John Theodore Tussaud. Prvá zámorská pobočka Madame Tussauds bola otvorená v Amsterdame v roku 1970.

Zmeny vlastníctva
V roku 2005 bolo Múzeum voskových figurín Madame Tussaudovej predané holdingovej spoločnosti Dubai International Capital, za 800 miliónov libier (1,5 miliardy USD). V máji 2007 americká investičná spoločnosť The Blackstone Group kúpila spoločnosť The Tussauds Group od dubajského vlastníka za 1,9 miliardy USD. Tento nový vlastník sa zlúčil s Merlin Entertainments a prevádzku Múzea voskových figurín Madame Tussaudovej prevzala zábavná spoločnosť Merlin. Po akvizícii Tussauds získala spoločnosť Dubai International Capital 20 % podiel v Merlin Entertainment.

Dňa 17. júla 2007, ako súčasť financovania obchodu s Tussauds, Spoločnosť Merlin predala na základe zmluvy o predaji a spätnom prenájme vlastníctvo Madame Tussauds súkromnému investorovi Nickovi Leslauovi a jeho investičnej firme Prestbury. Hoci miesta atrakcií vlastní Prestbury, na základe obnoviteľného 35-ročného prenájmu ich prevádzkuje Merlin..

Súčasný stav
Múzeum voskových figurín Madame Tussaud je hlavnou turistickou atrakciou v Londýne od svojho otvorenia v 30. rokoch 19. storočia, teda v období, keď sa v meste začal budovať turistický priemysel.. Do roku 2010 malo múzeum začlenené do svojho západného krídla londýnske planetárium. Veľká animovaná temná jazda The Spirit of London bola otvorená v roku 1993.

Medzi dnešné voskové figuríny v Tussauds patria historické a kráľovské postavy, filmové hviezdy, športové hviezdy, ale aj slávni kriminálnici (špeciálne vrahovia). Od roku 2007 je múzeum známe ako „Madame Tussauds“ (písané bez apostrofu). V roku 2009 sa 14 centimetrová vosková figurína Tinker Bell (víla Zvonilka z rozprávky J. M. Barrieho Peter Pan) po jej odhalení v Londýne stala najmenšou postavičkou v histórii múzea. Prvá vosková figurína, ktorá bola vyobrazením Winstona Churchilla bola vyrobená v roku 1908. Odvtedy bola figurína tohto politika vyrobená desaťkrát.Pamela Pilbeam Madame Tussaud: And the History of Waxworks. P.199.

V júli 2008 sa berlínska pobočka Múzea voskových figurín Madame Tussaudovej zaplietla do kontroverzie, keď 41-ročný Nemec prešiel okolo dvoch strážcov a odrezal hlavu voskovej figuríne zobrazujúcej Adolfa Hitlera. Verilo sa, že to bol akt protestu proti zobrazeniu neľútostného diktátora po boku športových hrdinov, filmových hviezd a iných historických osobností. Socha bola odvtedy opravená, no páchateľ sa priznal, že na sochu zaútočil len preto, aby vyhral stávku. Pôvodný model Hitlera, ktorý bol odhalený v múzeu v Londýne v apríli 1933, bol často ničený vandalmi a jeho náhrada z roku 1936 musela byť preto starostlivo strážená.Pilbeam, ibid. p. 199. V januári 2016 bola socha Hitlera odstránená zo sekcie Chamber of Horrors v londýnskom múzeu v reakcii na otvorený list zaslaný pracovníkom novín The Jewish Journal of Greater Los Angeles. Po tomto kroku nasledovala rázna podpora pre jej odstránenie zo sociálnych médií.

Prvé Múzeum voskových figurín Madame Tussaudovej v Indii otvorili v Naí Dillí dňa 1. decembra 2017. Jeho prevádzkovateľ, spoločnosť Merlin Entertainments, plánoval v priebehu nasledujúcich desať rokov investíciu vo výške 50 miliónov libier. : "Madame Tussauds (no longer an apostrophe)." Nachádza sa v ňom viac ako päťdesiat voskových modelov vrátane osobností z politiky a zábavy, ako sú napríklad Ariana Grande, Amitabh Bachchan, Salmán Chán, Katrina Kaif, Sachin Tendulkar, Kim Kardashian, Tom Cruise, Leonardo DiCaprio, Scarlett Johanssonová, Angelina Jolieová, Asha Bhosle, Kapil Dev a Mary Kom. Dňa 30. decembra 2020 holdingová spoločnosť Madame Tussauds v Dillí potvrdila dočasné zatvorenie múzea. Znovu ho otvoril v roku 2022.

 Miesta, kde sa múzeá nachádzajú 
 Ázia 
  Peking, Čína (2014)
  Čunking, Čína (2016)
  Shanghai, Čína (2006)
  Wu-chan, Čína (2013)
  Hongkong, Čína (2000)
  Dillí, India (2017-2020/2023)
  Tokio, Japonsko (2013)
  Singapur (2014)
  Bangkok, Thajsko (2010)
  Dubaj, Spojené arabské emiráty (2021)

 Európa 
  Amsterdam, Holandsko (1970)
  Berlín, Nemecko (2008)
  Blackpool, Spojené kráľovstvo (2011)
  Budapešť, Maďarsko (2023)
  Istanbul, Turecko (2016)
  Londýn, Spojené kráľovstvo (1835)
  Praha, Česko (2019)
  Viedeň, Rakúsko (2011)

 Severná Amerika 
  Hollywood, Spojené štáty (2009)
  Las Vegas, Spojené štáty (1999)
  Nashville, Spojené štáty (2017)
  New York, Spojené štáty (2000)
  Orlando, Spojené štáty (2015)
  San Francisco, Spojené štáty (2014)
  Washington, D.C., Spojené štáty (2007–2021)

Oceánia
  Sydney, Austrália (2012)

Galéria

 Referencie 

 Literatúra 





 .



 Iné projekty 

 Zdroj 

Kategória:City of Westminster
Kategória:Londýnske múzeá a galérie